open-index/open-wikipedia-markdown huggingface dataset:
Ντραγκούτιν Αναστασίγιεβιτς

Ο **Ντραγκούτιν Αναστασίγιεβιτς** (σερβ. Драгутин Анастасијевић, 30 Ιουλίου 1877 – 20 Αυγούστου 1950) ήταν Σέρβος και Γιουγκοσλάβος βυζαντινολόγος, καθηγητής της μεσαιωνικής ελληνικής γλώσσας στο Πανεπιστήμιο του Βελιγραδίου και μέλος της Σερβικής Ακαδημίας.

Ο Αναστασίγιεβιτς γεννήθηκε στην πόλη Κραγκούγιεβατς, αλλά τελείωσε το γυμνάσιο στο Βελιγράδι και το 1900 απεφοίτησε από τη «Μεγάλη Σχολή», δηλαδή το μετέπειτα Πανεπιστήμιο του Βελιγραδίου, ως κλασικός φιλόλογος και βυζαντινολόγος. Μετά από σύσταση του καθηγητή Μπόζινταρ Πρόκιτς, συνέχισε με μεταπτυχιακές σπουδές στη βυζαντινολογία και τα νέα ελληνικά στο Μόναχο με καθηγητή εκεί τον 
γνωστό Καρλ Κρουμπάχερ, και πήρε το διδακτορικό του από το Πανεπιστήμιο του Μονάχου το 1905. Το επόμενο έτος έγινε καθηγητής Βυζαντινών σπουδών στη Φιλοσοφική Σχολή του Πανεπιστημίου του Βελιγραδίου.

Το 1912, όταν ο σερβικός στρατός κατέλαβε την έως τότε Οθωμανική Αλβανία, ο Αναστασίγιεβιτς χρησιμοποιήθηκε ως μεταφραστής/διερμηνέας της ελληνικής γλώσσας, και μετά από λίγο διορίσθηκε στη θέση του κυβερνήτη του βραχύβιου Οκρούγκ Δυρραχίου.

Μεταπολεμικώς, το 1946, ο Αναστασίγιεβιτς εκλέχθηκε μέλος της Σερβικής Ακαδημίας Επιστημών και Τεχνών. Πέθανε στο Βελιγράδι σε ηλικία 73 ετών.

## Παραπομπές


## Πηγές
* Το λήμμα «Αναστασίγεβιτς Ντραγκούτιν» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 483

Κατηγορία:Βυζαντινολόγοι
Κατηγορία:Κλασικοί φιλόλογοι
Κατηγορία:Καθηγητές του Πανεπιστημίου του Βελιγραδίου
Αναστασιανός νόμος

Ως **Αναστασιανός νόμος** αναφέρεται ένας συγκεκριμένος νόμος, που εκδόθηκε από τον Βυζαντινό Αυτοκράτορα Αναστάσιο Α΄ (βασίλευσε από το 491 έως το 518) και συμπεριλήφθηκε στον Ιουστινιάνειο Κώδικα (4, 35, 22) με την ίδια ονομασία στη λατινική (***Lex Anastasiana***).

Ο νόμος καθόριζε ότι με την εκχώρηση η απαίτηση μεταβιβάζεται στον εκδοχέα, με την ελπίδα πως με τον τρόπο αυτόν θα περιοριζόταν η αισχροκέρδεια στη Βυζαντινή Αυτοκρατορία. Η αυστηρότητα του νόμου αυτού ανάγκασε πολλούς Βυζαντινούς να εξεύρουν άλλους τρόπους συναλλαγής. Είναι χαρακτηριστική ως προς αυτό η συμπληρωματική διάταξη του Ιουστινιανού Α´, που περιόριζε τις καταχρήσεις. Η ατελής διατύπωση του κειμένου του Αναστασιανού Νόμου έδινε πολλές δυνατότητες για την καταστρατήγησή του. Ακόμα και η βελτίωση από τον Ιουστινιανό με διασαφήνιση του κειμένου δεν είχε τα αναμενόμενα αποτελέσματα. Ο αυστηρός Αναστασιανός νόμος εμπόδιζε την άμεση μετάσταση των απαιτήσεων και για τον λόγο αυτόν τελικώς καταργήθηκε. Στη νεότερη Ελλάδα ίσχυε ωστόσο παρόμοιος νόμος κατ' απομίμηση του Αναστασιανού, ο οποίος καταργήθηκε το 1911 με τον Νόμο ΓΨΠΗ΄/6-8 Ιουνίου 1911 που έδωσε μεγαλύτερη ελευθερία αλλά και μεγαλύτερη ασφάλεια στις συναλλαγές.

## Παραπομπές


## Πηγές
* Β.Ι. Φειδά: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 483

Κατηγορία:Βυζαντινό Δίκαιο
Δομετιανός Μελιτηνής

O **Δομετιανός** (όπως επεκράτησε) ή ορθότερα **Δομιτιανός** (λατιν. *Domitianus*, περ. 550 – 602) ήταν ανιψιός του Βυζαντινού Αυτοκράτορα Μαυρικίου και Αρχιεπίσκοπος Μελιτηνής από το 580 περίπου μέχρι τον θάνατό του.

Ξεκίνησε τη σταδιοδρομία του ως διπλωμάτης και ήταν περίφημος για τις ικανότητές του στον τομέα αυτόν. Πιθανώς αυτός ήταν ο λόγος για τον οποίο του ανατέθηκε, υπό το αξίωμα του ιεράρχη, να επαναφέρει στην Ορθόδοξη πίστη τους κατοίκους της Ρωμαϊκής Αρμενίας, όπου και η Μελιτηνή, στα ευαίσθητα ανατολικά-βορειοανατολικά σύνορα της Αυτοκρατορίας. Εκεί οι κάτοικοι ασπάζονταν τον μονοφυσιτικό (αιρετικό) Χριστιανισμό, και ο Δομετιανός κατόρθωσε να μεταστρέψει μεγάλο μέρος του πληθυσμού. Επιπλέον επεχείρησε, έστω και ανεπιτυχώς, να εκχριστιανίσει τον βασιλέα των Περσών Χοσρόη Β΄ (της Δυναστείας των Σασσανιδών), αφού πρώτα τον είχε βοηθήσει να επανακτήσει τον θρόνο του μετά τον Σασσανιδικό εμφύλιο πόλεμο το 590-591. Για τις δραστηριότητές του αυτές ο Δομετιανός τιμάται ως Άγιος τόσο από την Ορθοδόξη όσο και από τη Ρωμαιοκαθολική Εκκλησία. Αντιθέτως, η μνεία του από τις Προχαλκηδόνιες Εκκλησίες (μονοφυσιτικές), όπως η Αρμενική και η Κοπτική, είναι τελείως αρνητική, καθώς στη δική τους παράδοση θεωρείται ως ανθρωποσφαγέας εξαιτίας των κτηνωδών διωγμών που άσκησε κατά των Μονοφυσιτών.

## Παραπομπές


## Πηγές
* 
* 
* 
* 
* 
* Kaegi, Walter Emil, και Kazhdan, Alexander: το λήμμα «Domitianos» στο *The Oxford Dictionary of Byzantium*, επιμ. Alex. Kazhdan, Oxford University Press, Οξφόρδη και Νέα Υόρκη 1991, σελ. 648, ISBN 0-19-504652-8
* 
* Martindale, John R. (επιμ.): *The Prosopography of the Later Roman Empire: Volume III, AD 527-641*, Cambridge University Press, Cambridge 1992, ISBN 0-521-20160-8
* 
* 
* 
* 

## Εξωτερικοί σύνδεσμοι
* Ο Όσιος Δομετιανός στον *Ορθόδοξο συναξαριστή*

Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Χριστιανοί άγιοι του 6ου αιώνα
Κατηγορία:Άγιοι από την Ρωμαϊκή Μικρά Ασία
Κατηγορία:Βυζαντινοί άγιοι
Κατηγορία:Επίσκοποι του 6ου αιώνα
Κατηγορία:Βυζαντινοί διπλωμάτες
Κατηγορία:Δυναστεία του Ιουστινιανού
Κατηγορία:Βυζαντινοί του 6ου αιώνα
NGC 7016

Ο **[[Νέος Γενικός Κατάλογος|NGC]] 7016** είναι ελλειπτικός ή φακοειδής γαλαξίας ο οποίος απέχει περίπου 480 εκατομμύρια έτη φωτός από τη Γη και βρίσκεται στον αστερισμό Αιγόκερω. Η διάμετρός του εκτιμάται στα 140 χιλιάδες έτη φωτός περίπου. Τον ανακάλυψε ο αστρονόμος Φράνσις Πριζέρβντ Λίβενγουορθ (Francis Preserved Leavenworth) στις 8 Ιουλίου 1885 και είναι ένας από τους δύο κυριότερους ραδιογαλαξίες του σμήνους Abell 3744.

## Παραπομπές


## Αναφορές

Κατηγορία:Ελλειπτικοί γαλαξίες
Κατηγορία:Φακοειδείς γαλαξίες
Κατηγορία:Αιγόκερως (αστερισμός)
7016
66136
Ομαλιζουμάμπη

Η ***Ομαλιζουμάμπη*** είναι ένα μονοκλωνικό αντίσωμα κατά της ανοσοσφαιρίνης Ε που χρησιμοποιείται στη θεραπεία του σοβαρού άσθματος και της χρόνιας ιδιοπαθούς κνίδωσης. Η *Ομαλιζουμάμπη* είναι ένα μονοκλωνικό αντίσωμα κατά της ανοσοσφαιρίνης Ε που χρησιμοποιείται στη θεραπεία του σοβαρού άσθματος και της χρόνιας ιδιοπαθούς κνίδωσης. Πωλείται με την επωνυμία **Xolair** από την Genentech και εγκρίθηκε για πρώτη φορά από τον FDA το 2003 για τη θεραπεία ενηλίκων και παιδιών ηλικίας 12 ετών και άνω με μέτριο έως σοβαρό επίμονο αλλεργικό άσθμα που δεν ελέγχεται από εισπνεόμενα στεροειδή. Από την έγκρισή του στις ΗΠΑ, περισσότεροι από 200.000 ασθενείς ηλικίας άνω των 12 ετών με το αλλεργικό άσθμα έχουν θεραπευτεί. Τον Σεπτέμβριο του 2018, εγκρίθηκε από τον FDA ένα νέο σκεύασμα Xolair με μορφή προγεμισμένης σύριγγας. Τον Φεβρουάριο του 2024 εγκρίθηκε από τον FDA η χορήγησή του για την μείωση των αλλεργικών αντιδράσεων (Τύπου Ι), συμπεριλαμβανομένων των αναφυλαξιών, σε ενήλικες και παιδιατρικούς ασθενείς ηλικίας 1 έτους και άνω με IgE-μεσολαβούμενη τροφική αλλεργία.  

Η *Ομαλιζουμάμπη* είναι ένα εξανθρωπισμένο μονοκλωνικό αντίσωμα που προέρχεται από ανασυνδυασμένο DNA που δεσμεύεται ειδικά με την ελεύθερη ανθρώπινη ανοσοσφαιρίνη Ε (IgE) στο αίμα και το διάμεσο υγρό και στη συνδεδεμένη με τη μεμβράνη μορφή της IgE (mIgE) στην επιφάνεια των Β λεμφοκυττάρων που εκφράζουν mIgE. Σε αντίθεση με ένα συνηθισμένο αντίσωμα αντι-IgE, δεν δεσμεύεται σε IgE που είναι ήδη δεσμευμένο από τον υποδοχέα IgE υψηλής συγγένειας (FcεRI) στην επιφάνεια των ιστιοκυττάρων, των βασεόφιλων και των δενδριτικών κυττάρων που παρουσιάζουν αντιγόνο. 

## Ενδείξεις

Η *Ομαλιζουμάμπη* έχει εγκριθεί για τις εξής παθήσεις:

# μέτριο έως σοβαρό άσθμα σε ενήλικες και σε παιδιά από 6 ετών, οι οποίοι εμφανίζουν θετικό αλλεργικό δερματικό τεστ ή εργαστηριακό τεστ (Rast test) σε αερομεταφερόμενα αλλεργιογόνα και συμπτώματα που δεν μπορούν ελεγχθούν με εισπνεόμενα κορτικοστεροειδή,
# χρόνια ιδιοπαθή κνίδωση σε ενήλικες και εφήβους άνω των 12 ετών που παραμένουν συμπτωματικοί παρόλο που υπόκεινται σε αγωγή με αντιισταμινικά H1.
# μείωση των αλλεργικών αντιδράσεων (Τύπου Ι), συμπεριλαμβανομένων των αναφυλαξιών, σε ενήλικες και παιδιατρικούς ασθενείς ηλικίας 1 έτους και άνω με IgE-μεσολαβούμενη τροφική αλλεργία.

## Μηχανισμός Δράσης

Η *ομαλιζουμάμπη* δεσμεύεται με την IgE και εμποδίζει τη σύνδεση της IgE με τον FcεRI (υποδοχέας IgE υψηλής συγγένειας) και κατά συνέπεια μειώνει την ποσότητα ελεύθερης IgE που είναι διαθέσιμη για να δώσει το έναυσμα για τον αλλεργικό καταρράκτη. Η αγωγή των ατοπικών ατόμων με *ομαλιζουμάμπη* είχε ως αποτέλεσμα μια σημαντική προς τα κάτω ρύθμιση των υποδοχέων FcεRI στα βασεόφιλα.

Κατηγορία:Φάρμακα που δρουν στο αναπνευστικό σύστημα
Κατηγορία:Αντισώματα
Ιερά Πατριαρχική Εξαρχία Λιθουανίας

Η **Ιερά Πατριαρχική Εξαρχία Λιθουανίας** (*Visuotinio patriarchato egzarchatas Lietuvoje*) είναι νεοσύστατη εκκλησιαστική επαρχία που υπάγεται στην δικαιοδοσία του Οικουμενικού Πατριαρχείου και περιλαμβάνει την επικράτεια του κράτους της Λιθουανίας.

Η Εξαρχία είναι σε διαδικασία οργάνωσης και περιλαμβάνει δέκα ενορίες που λειτουργούν στα λιθουανικά, λευκορωσικά, ουκρανικά και εκκλησιαστικά σλαβονικά.

## Ιστορικό
Οι Ορθόδοξοι της Λιθουανίας ανήκουν στην Μητρόπολη Βίλνιους και Λιθουανίας του Πατριαρχείου Μόσχας. Μετά την ρωσική εισβολή στην Ουκρανία τον Φεβρουάριο του 2022, πέντε ιερείς που δήλωσαν την αντίθεσή τους σε αυτήν καθαιρέθηκαν από τον Πατριάρχη Μόσχας Κύριλλο. Αυτοί, κάνοντας χρήση του «*εκκλήτου*», προσέφυγαν στο Οικουμενικό Πατριαρχείο, το οποίο τους δικαίωσε και τους αποκατέστησε στον ιερατικό τους βαθμό τον Φεβρουάριο του 2023. Τον Μάρτιο του 2023, ο Πατριάρχης Βαρθολομαίος πραγματοποίησε επίσημη επίσκεψη στη Λιθουανία. Κατά τη διάρκειά της, ο Πατριάρχης συνάντησε τους πέντε αποκαταστηθέντες ιερείς και υπέγραψε συμφωνία με την κυβέρνηση της Λιθουανίας, η οποία προέβλεπε τη δημιουργία εκκλησιαστικής δικαιοδοσίας στη χώρα υπό το Οικουμενικό Πατριαρχείο. 

Κατόπιν αυτών, ορίστηκε Έξαρχος του Οικουμενικού Πατριαρχείου στη Λιθουανία ο ιερομόναχος της Εσθονικής Ορθόδοξης Εκκλησίας Ιουστίνος Κιβιλόο, ο οποίος τέλεσε την πρώτη Θεία Λειτουργία στο Βίλνιους την ημέρα των Θεοφανίων, 6 Ιανουαρίου 2024. Τον Φεβρουάριο του ίδιου έτους, η Κυβέρνηση της Λιθουανίας αποφάνθηκε ότι η Πατριαρχική Εξαρχία πληροί τις απαιτήσεις για την εγγραφή της στο Μητρώο Νομικών Προσώπων, ως μιας εκ των εννέα παραδοσιακών θρησκευτικών κοινοτήτων στην χώρα.

## Παραπομπές


## Εξωτερικοί σύνδεσμοι
* Ιστοσελίδα της Εξαρχίας
* Λιθουανική Κυβέρνηση, Prime Minister Šimonytė met with His All-Holiness Ecumenical Patriarch Bartholomew 
* Agreement between the Government of the Republic of Lithuania and the Ecumenical Patriarchate of Constantinople on cooperation  

Λιθουανια
Κατηγορία:Θρησκεία στη Λιθουανία
Σάλτσα ταρτάρ

thumb|Σάλτσα ταρτάρ σε τηγανητές πατάτες
Η **σάλτσα ταρτάρ** ή **σως ταρτάρ** () είναι σάλτσα από μαγιονέζα, ψιλοκομμένα τουρσιά, κάπαρη και βότανα όπως εστραγκόν και άνηθο. Στη σάλτσα ταρτάρ μπορεί επίσης να προστεθούν άλλα βότανα, χυμός λεμονιού και ελιές. Σερβίρεται συχνότερα με πιάτα θαλασσινών, όπως ψάρια, σάντουιτς ψαριού, ψαροκροκέτες, τηγανητά στρείδια και καλαμάρια.

Η σάλτσα ταρτάρ έχει ως βάση είτε τη μαγιονέζα είτε το αγιολί, στην οποία προστίθενται ορισμένα άλλα συστατικά. Στο Ηνωμένο Βασίλειο συνήθως προσθέτουν στη βάση κάπαρη, αγγουράκια πίκλες, χυμό λεμονιού και άνηθο. Οι αμερικανικές συνταγές μπορεί να περιλαμβάνουν ψιλοκομμένα τουρσιά άνηθου, κρεμμύδια (ή σχοινόπρασο) και φρέσκο μαϊντανό. Μερικές φορές προστίθενται ψιλοκομμένα βραστά αυγά ή ελιές, όπως και μουστάρδα Ντιζόν και κρεμμύδια κοκτέιλ.

Η σάλτσα ταρτάρ πήρε το όνομά της από το φιλέτο ταρτάρ, με το οποίο σερβίρονταν συνήθως στη Γαλλία του 19ου αιώνα. Συνταγές για σάλτσα ταρτάρ έχουν βρεθεί σε αγγλόφωνα βιβλία μαγειρικής που χρονολογούνται στα μέσα του 19ου αιώνα, συμπεριλαμβανομένης μιας συνταγής στο *Modern Cookery for Private Families* το 1860.

## Παραπομπές

ταρταρ
Κατηγορία:Γαλλική κουζίνα
Βάλτερ Ματζάρι

Ο **Βάλτερ Ματζάρι** (ιταλ.:Walter Mazzarri), (, γεννηθείς στις 1 Οκτωβρίου 1961) είναι Ιταλός επαγγελματίας προπονητής ποδοσφαίρου και παλαίμαχος ποδοσφαιριστής. Από τον Σεπτέμβριο του 2023 είναι ο προπονητής της ΣΣΚ Νάπολι.

Μετά από μια 14χρονη καριέρα σε ιταλικούς συλλόγους, όπως η Ρετζιάνα και η Έμπολι, ο Ματζάρι ήταν προπονητής σε αρκετές μικρότερες ιταλικές ομάδες και το 2007 ανέλαβε μια προπονητική θέση στη Σαμπντόρια.  Με τη βοήθεια της επιθετικής συνεργασίας του Αντόνιο Κασσάνο και του Τζιαμπάολο Πατσίνι, οδήγησε την ομάδα στην πρόκριση για το Κύπελλο UEFA στην πρώτη του σεζόν και στη συνέχεια έφτασε στον τελικό του Κυπέλλου Ιταλίας την επόμενη χρονιά. Το 2009, προσλήφθηκε στη Νάπολι, όπου υλοποίησε την τακτική 3–4–3. Με την επιθετική τριάδα των Εσεκιέλ Λαβέτσι, Έντινσον Καβάνι και Μάρεκ Χάμσικ, γνωστοί με το παρατσούκλι "Οι τρεις τενόροι", βοήθησε την ομάδα του να προκριθεί στο Τσάμπιονς Λιγκ για πρώτη φορά στην ιστορία του συλλόγου το 2011 και κέρδισε το Κύπελλο Ιταλίας την επόμενη σεζόν, το πρώτο τρόπαιο του συλλόγου σε περισσότερα από 20 χρόνια. 
Στην τελευταία του σεζόν με την ομάδα, κατάφερε να τερματίσει στη δεύτερη θέση στη Σέριε Α, την καλύτερη θέση στο πρωτάθλημα εδώ και περισσότερα από 20 χρόνια. Το 2013, προσλήφθηκε στην Ίντερ, αλλά απολύθηκε στα μισά της δεύτερης σεζόν του από τον σύλλογο. Αργότερα ανέλαβε προπονητής της Τορίνο που αγωνίζονταν στη Σέριε Α και είχε έναν χρόνο προπονητής της Γουότφορντ στην Πρέμιερ Λιγκ της Αγγλίας το 2016–17. Το 2023, μετά από ένα χρόνο απουσίας από την τελευταία του ομάδα της Κάλιαρι, επέστρεψε στη Νάπολι.

Ως προπονητής στην Ιταλία, ο Ματζάρι έγινε γνωστός για τις δικαιολογίες που βρίσκει για τις κακές εμφανίσεις που έκανε η ομάδα του κατά τη διάρκεια συνεντεύξεων μετά τον αγώνα.  

## Παραπομπές

## Εξωτερικοί σύνδεσμοι
* 

Κατηγορία:Προπονητές της Πρέμιερ Λιγκ
Κατηγορία:Προπονητές ποδοσφαίρου Κάλιαρι Κάλτσιο
Κατηγορία:Προπονητές ποδοσφαίρου Γουότφορντ ΦΚ
Κατηγορία:Προπονητές ποδοσφαίρου Ίντερ
Κατηγορία:Προπονητές ποδοσφαίρου Τορίνο ΦΚ
Κατηγορία:Προπονητές ποδοσφαίρου ΣΣΚ Νάπολι
Κατηγορία:Προπονητές ποδοσφαίρου ΟΚ Σαμπντόρια
Κατηγορία:Προπονητές ποδοσφαίρου Ρετζίνα Κάλτσιο
Κατηγορία:Προπονητές ποδοσφαίρου Σέριε Α
Κατηγορία:Ιταλοί προπονητές ποδοσφαίρου
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Κάλιαρι Κάλτσιο
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές Μόντενα ΦΚ
Κατηγορία:Ποδοσφαιριστές ΑΚ Ρετζιάνα 1919
Κατηγορία:Ποδοσφαιριστές Σέριε Α
Τσιμιτσούρι

thumb|Σάλτσα τσιμιτσούρι
Το **τσιμιτσούρι** () είναι σάλτσα με βάση τον ψιλοκομμένο μαϊντανό που χρησιμοποιείται ως συστατικό στη μαγειρική και ως καρύκευμα για ψητά κρέατα. Προέρχεται από την κουζίνα της Αργεντινής και της Ουρουγουάης και έχει υιοθετηθεί ευρέως στο μεγαλύτερο μέρος της Λατινικής Αμερικής. Υπάρχουν πράσινες (*chimichurri verde*) και κόκκινες (*chimichurri rojo*) ποικιλίες της σάλτσας. Είναι φτιαγμένο από ψιλοκομμένο μαϊντανό, μπούκοβο, σκόρδο, ελαιόλαδο, ρίγανη και ξύδι ή χυμό λεμονιού. Είναι παρόμοιο με τη μαροκινή χερμούλα.

## Ετυμολογία
Το όνομα μπορεί να είναι μια παραλλαγή του ισπανικού *chirriburri* «hubbub», το οποίο ίσως προέρχεται από το βασκικό *zurrumurru* «θόρυβος, φήμη». Μια άλλη θεωρία το συνδέει με το βασκικό *tximitxurri*, το οποίο αναφέρεται σε ένα «μίγμα πολλών πραγμάτων χωρίς συγκεκριμένη σειρά». Πολλοί Βάσκοι εγκαταστάθηκαν στην Αργεντινή τον 19ο αιώνα.

Διάφορες, σχεδόν σίγουρα παρετυμολογίες αναφέρουν ότι το όνομα είναι παραφθορά αγγλικών λέξεων, συνηθέστερα «Jimmy['s] Curry» (κάρι του Τζίμι), «Jimmy McCurry» (τζίμι ΜακΚάρι), ή «gimme curry» (δώσε μου κάρι), αλλά δεν βρέθηκε σύγχρονη τεκμηρίωση για κάποια από αυτές τις ιστορίες.

## Παρασκευή
Το τσιμιτσούρι παρασκευάζεται πάντα από ψιλοκομμένο μαϊντανό, αλλά τα άλλα καρυκεύματα που χρησιμοποιούνται ποικίλλουν. Η προσθήκη ξυδιού από κόκκινο κρασί, σκόρδου, αλατιού, μαύρου πιπεριού, ρίγανης, μπούκοβου και ηλιελαίου ή ελαιολάδου είναι χαρακτηριστική (συν ένα σφηνάκι ζεστό νερό). Ορισμένες συνταγές προσθέτουν ασκαλώνιο ή κρεμμύδι και χυμό λεμονιού. Το τσιμιτσούρι μπορεί να πασπαληθεί ή να στρωθεί με κουτάλι πάνω στο κρέας καθώς ψήνεται ή στην ψημένη επιφάνεια του κρέατος καθώς ξεκουράζεται. Το τσιμιτσούρι σερβίρεται συχνά ως συνοδευτικό στα *asados* (ψητά κρέατα). Μπορεί να σερβιριστεί με ψητές μπριζόλες ή ψητά λουκάνικα, αλλά και με πουλερικά ή ψάρια.

## Άλλες χρήσεις του όρου
Στη Δομινικανή Δημοκρατία, το *τσιμιτσούρι* ή *chimi* είναι ένα χάμπουργκερ που ολοκληρώνεται με ψιλοκομμένο λάχανο και σάλτσα γκολφ.

Στην κουζίνα του Λεόν του Μεξικού, το *τσιμιτσούρι* είναι επικάλυψη πίτσας με μαγιονέζα, μουστάρδα, τσίλι, λευκό ξύδι, σκόρδο, λάδι και αλάτι. Αυτή η σάλτσα έχει πορτοκαλί απόχρωση και είναι πολύ δημοφιλής στην πόλη.

## Παραπομπές


Κατηγορία:Σάλτσες
Κατηγορία:Αργεντίνικη κουζίνα
Νικολά Ντιγκινί

Ο **Νικολά Ντιγκινί** (γεννημένος στις 31 Μαίου 1988) είναι Γάλλος επαγγελματίας ποδοσφαιριστής, ο οποίος αγωνίζεται ως επιθετικός στην Π.Σ. Καλαμάτα

## Ποδοσφαιρική καριέρα
### Γαλλία
Γεννημένος στο Σαιν-Ζερμαίν-αν-Λαι, ο Ντιγκινί αγωνίστηκε στη Βαν από το 2005 και για 8 συνεχόμενες σεζόν, ξεκινώντας από την ομάδα νέων για να καταλήξει στην πρώτη ομάδα. Τη σεζόν 2013-14 αγωνίστηκε με τα χρώματα της Vendée Poiré-sur-Vie Football.
### Ελλάδα
#### Πανθρακικός
Το καλοκαίρι του 2014 αποφάσισε να αναζητήσει την τύχη του στο εξωτερικό και υπέγραψε συμβόλαιο συνεργασίας με τον Πανθρακικό. Στις δυο σεζόν του στην Κομοτηνή αγωνίστηκε σε 55 αγώνες πρωταθλήματος και σκόραρε 8 τέρματα.
#### Ατρόμητος
Στις 9 Ιουνίου 2016, μεταπήδησε στον Ατρόμητο Αθηνών, υπογράφοντας διετές συμβόλαιο συνεργασίας. 
Στις δυο σεζόν του στο Περιστέρι αγωνίστηκε σε 38 αγώνες πρωταθλήματος και σκόραρε 18 τέρματα.
#### Άρης Θεσσαλονίκης
Στις 26 Ιουνίου 2018,  ο Ντιγκινί έμεινε ελεύθερος από τον Ατρόμητο και υπέγραψε διετές συμβόλαιο συνεργασίας με τον Άρη Θεσσαλονίκης. Στο ντεμπούτο του μάλιστα αναδείχθηκε ΜVP του αγώνα, σκοράροντας με κεφαλιά για να οδηγήσει την ομάδα του σε μεγάλη εκτός έδρας νίκης επί της Λαμίας με 0-3.
Την 1η Αυγούστου 2019, το εύστοχο πέναλτυ του Ντιγκινί έδωσε την εκτός έδρας νίκη-πρόκριση στον Άρη με 0-1 επί της  κυπριακής  για την προκριματική φάση του ΟΥΕΦΑ Γιουρόπα Λιγκ 2019-20. 
Δύο εβδομάδες αργότερα, πάλι για τον ίδιο θεσμό, σημείωσε το τρίτο τέρμα της ομάδας του εναντίον της νορβηγικής Μόλντε, οδηγώντας τον αγώνα στην παράταση.
Συνολικά με την φανέλα του Άρη αγωνίστηκε σε 62 αγώνες σε όλες τις διοργανώσεις και σκόραρε 18 τέρματα (51 συμμετοχές και 13 γκολ στο Πρωτάθλημα, 7 συμμετοχές κι 3 γκολ στο Κύπελλο Ελλάδας και 4 συμμετοχές κι 2 γκολ, στο Κύπελλο ΟΥΕΦΑ.
### Κύπρος
### Απόλλων Λεμεσού
Στις 3 Ιουλίου 2020, υπέγραψε διετές συμβόλαιο με τον Απόλλωνα Λεμεσού. Ο Ντιγκινί αγωνίστηκε τελικά για τρία χρόνια στον Απόλλωνα Λεμεσού μετρώντας συνολικά σε Κύπρο και Ευρώπη, 89 συμμετοχές, σημείωσε 25 γκολ και μοίρασε 5 ασίστ. Επίσης κατέκτησε ένα Πρωτάθλημα Κύπρου κι ένα [Σούπερ Καπ.
### ΑΕ Ζακακίου
Στις 23 Σεπτεμβρίου 2023, υπέγραψε συμβόλαιο συνεργασίας με την Αθλητική Ένωση Ζακακίου.

**Π.Σ. Καλαμάτα**

Στις 24 Ιουλίου 2024, υπέγραψε διετές συμβόλαιο με την Π.Σ. Καλαμάτα.
## Προσωπική ζωή
Αν και γεννημένος στη Γαλλία, ο Ντιγκινί έλκει καταγωγή από την Ακτή Ελεφαντοστού.

## Παραπομπές


## Εξωτερικοί σύνδεσμοι
* 
* Προφίλ του Ντιγκινί στο Transfermarkt.com

Κατηγορία:Μέσοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σαμπιονά Νασιονάλ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Βαν ΟΚ
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α.Ε. Ζακακίου
Κατηγορία:Ξένοι ποδοσφαιριστές στην Ελλάδα
Εθνικό Ινστιτούτο Ογκολογίας «Μαρία Σκουοντόφσκα-Κιουρί» – Εθνικό Ινστιτούτο Ερευνών

Το **Εθνικό Ινστιτούτο Ογκολογίας «Μαρία Σκουοντόφσκα-Κιουρί» – Εθνικό Ινστιτούτο Ερευνών** (, έως το 2020 *Εθνικό Ινστιτούτο Ογκολογίας «Μαρία Σκουοντόφσκα-Κιουρί»*, ) είναι εξειδικευμένο ερευνητικό ινστιτούτο και νοσοκομείο του Υπουργείου Υγείας της Πολωνίας. Με έδρα τη Βαρσοβία, διαθέτει επίσης περιφερειακά παραρτήματα στο Γκλιβίτσε και στην Κρακοβία. Ιδρύθηκε το 1932 ως **Ινστιτούτο Ραδίου** από τη διπλά βραβευμένη με Νόμπελ Μαρία Σκουοντόφσκα-Κιουρί, σε συνεργασία με την πολωνική κυβέρνηση, ιδιαίτερα τον Πρόεδρο Ιγκνάτσι Μοστσίτσκι.

## Ιστορία
Το ινστιτούτο δημιουργήθηκε το 1925 μετά την επιτυχία του πρώτου Ινστιτούτου Ραδίου, το οποίο είχε ιδρυθεί το 1918 από τη Μαρία Σκουοντόφσκα-Κιουρί στο Πανεπιστήμιο του Παρισιού. Ενώ η Μαρία περιόδευε στις Ηνωμένες Πολιτείες για να συγκεντρώσει κεφάλαια, λαμβάνοντας το δώρο ενός γραμμαρίου ραδίου από τον Πρόεδρο των ΗΠΑ, Χέρμπερτ Χούβερ, που είχε αγοραστεί με κεφάλαια που συγκεντρώθηκαν από Αμερικανίδες, η αδερφή της, Μπρονισουάβα Ντούσκα, επέβλεπε τη συγκέντρωση χρημάτων στην Πολωνία και επέβλεπε την κατασκευή και τη στρατολόγηση, οργανώνοντας μια καμπάνια που πούλησε συμβολικά τούβλα με την εικόνα της Μαρίας. Άνοιξε επίσημα στις 29 Μαΐου 1932, με την Μπρονισουάβα να συνεχίζει ως διευθυντής. Ένας από τους τοίχους από τούβλα του ινστιτούτου φέρει την επιγραφή, "*MARII SKŁODOWSKIEJ CURIE, W HOŁDZIE*"—«Σε φόρο τιμής στη Μαρία Σκουοντόφσκα-Κιουρί».

Τον Αύγουστο του 1944, κατά τη διάρκεια της σφαγής της Οχότα που ακολούθησε την Εξέγερση της Βαρσοβίας, οι ασθενείς και το προσωπικό δολοφονήθηκαν βάναυσα από τα μέλη του αντικομματικού σχηματισμού Ταξιαρχία του Καμίνσκι και το κτίριο λεηλατήθηκε και πυρπολήθηκε.

Μετά το Β΄ Παγκόσμιο Πόλεμο, το Ινστιτούτο άνοιξε ξανά και άλλαξε το όνομά του σε Ινστιτούτο Ογκολογίας «Μαρία Σκουοντόφσκα-Κιουρί», όπου εξελίχθηκε σε ένα εξειδικευμένο ερευνητικό ινστιτούτο και νοσοκομείο του Πολωνικού Υπουργείου Υγείας, ανοίγοντας περιφερειακά παραρτήματα στο Γκλιβίτσε και στην Κρακοβία. Είναι πλέον το κορυφαίο και πιο εξειδικευμένο κέντρο έρευνας και θεραπείας για τον καρκίνο στην Πολωνία. 

Τον Μάιο του 2013, το ινστιτούτο ήρθε στη διεθνή προσοχή όταν πραγματοποίησε μεταμόσχευση προσώπου σε έναν άνδρα που είχε υποστεί βιομηχανικό ατύχημα λίγες μόλις εβδομάδες πριν. Μόλις λίγους μήνες αργότερα, ολοκλήρωσαν μια μεταμόσχευση προσώπου σε μια γυναίκα που είχε παραμορφωθεί από όγκο, σε σημείο που δεν μπορούσε να φάει ή να μιλήσει χωρίς μεγάλη δυσκολία.

## Παραπομπές


## Εξωτερικοί σύνδεσμοι

* Επίσημος ιστότοπος Βαρσοβίας
* Επίσημος ιστότοπος Γκλιβίτσε
* Επίσημος ιστότοπος Κρακοβίας

Κατηγορία:Κτίρια και κατασκευές στη Βαρσοβία
Κατηγορία:Εκπαίδευση στη Βαρσοβία
Κατηγορία:Οργανισμοί με έδρα τη Βαρσοβία
Κατηγορία:Ινστιτούτα ιατρικών ερευνών
Κατηγορία:Μαρία Κιουρί
Πρεσβεία των Ηνωμένων Πολιτειών στην Πολωνία

μικρογραφία| Αμερικανική πρεσβεία στη Βαρσοβία της Πολωνίας κατά τη διάρκεια της αεροπορικής επιδρομής των Ναζί το 1939.
Η **Πρεσβεία των Ηνωμένων Πολιτειών στην Πολωνία** βρίσκεται στη Λεωφόρο Ουγιάζντουφ στη Βαρσοβία της Πολωνίας. Οι Ηνωμένες Πολιτείες διατηρούν επίσης προξενείο στην Κρακοβία.

## Ιστορία
Οι διπλωματικές σχέσεις μεταξύ των Ηνωμένων Πολιτειών και της Πολωνίας εγκαθιδρύθηκαν στις 2 Μαΐου 1919, όταν ο πρώτος Υπουργός των ΗΠΑ στην Πολωνία, Χιου Σ. Γκίμπσον, παρουσίασε τα διαπιστευτήριά του. Στις 31 Ιανουαρίου 1930, ο Αλεξάντερ Πόλοκ Μουρ διορίστηκε ο πρώτος πρέσβης των ΗΠΑ στην Πολωνία, αλλά πέθανε πριν αναλάβει τα καθήκοντά του. Ο Τζον Γουίλις τον διαδέχθηκε, παρουσιάζοντας τα διαπιστευτήριά του στις 24 Μαΐου 1930 και υπηρετώντας μέχρι τις 30 Μαΐου 1932.

Με το ξέσπασμα του Β΄ Παγκοσμίου Πολέμου την 1η Σεπτεμβρίου 1939, μετά την εισβολή της Ναζιστικής Γερμανίας στην Πολωνία, ο πρέσβης των ΗΠΑ στην Πολωνία, Άντονι Τζόζεφ Ντρέξελ Μπιντλ τζ., εγκατέλειψε τη Βαρσοβία και ακολούθησε την κυβέρνηση της Πολωνίας στη Γαλλία, και αργότερα στο Λονδίνο, καθώς προχωρούσε ο πόλεμος. Μετά το τέλος του Β΄ Παγκοσμίου Πολέμου, η Πρεσβεία των ΗΠΑ επανιδρύθηκε στη Βαρσοβία στις 31 Ιουλίου 1945. Ο πρέσβης Άρθουρ Μπλις Λέιν, που διορίστηκε στις 21 Σεπτεμβρίου 1944, επέδωσε τα διαπιστευτήριά του στις 4 Αυγούστου 1945 και η θητεία του συνεχίστηκε μέχρι τις 24 Φεβρουαρίου 1947.

## Δείτε επίσης
* Πρεσβεία της Πολωνίας στις Ηνωμένες Πολιτείες
* Σχέσεις Ηνωμένων Πολιτειών-Πολωνίας

## Παραπομπές



Πολωνια
Ηνωμενες Πολιτειες
Κατηγορία:Κτίρια και κατασκευές στη Βαρσοβία
Κατηγορία:Σχέσεις Ηνωμένων Πολιτειών-Πολωνίας
Καθεδρικός Ναός Αγίου Αλεξάνδρου Νιέφσκι (Παρίσι)

Ο **Καθεδρικός Ναός Αγίου Αλεξάνδρου Νιέφσκι** (γαλλικά: *Cathédrale Saint-Alexandre-Nevsky*, ρωσικά: *Собор Святого Александра Невского*) είναι χριστιανικός ναός στο Παρίσι υπό την δικαιοδοσία της Ρωσικής Ορθόδοξης Εκκλησίας, που βρίσκεται στην οδό 12 rue Daru Arondisse στο 8ο Δημοτικό Διαμέρισμα Παρισιού. 

## Ιστορικό
Ιδρύθηκε και καθαγιάστηκε το 1861, καθιστώντας τον τον πρώτο ρωσικό ορθόδοξο τόπο λατρείας στη Γαλλία. Είναι η έδρα της Αρχιεπισκοπής Ρωσικών Ορθόδοξων Εκκλησιών Δυτικής Ευρώπης, που πρόσφατα μετατέθηκε στη δικαιοδοσία του Πατριαρχείου Μόσχας. 

Χτίστηκε εν μέρει με δώρο 200.000 φράγκων από τον Τσάρο Αλέξανδρο Β΄ της Ρωσίας. Ο Καθεδρικός Ναός Αγίου Αλεξάνδρου Νιέφσκι δεν είχε ευθυγραμμιστεί με τον Πατριάρχη της Μόσχας από τη Ρωσική Επανάσταση, αλλά από τις 14 Σεπτεμβρίου 2019 η δικαιοδοσία της ενοριακής κοινότητας του καθεδρικού ναού μεταφέρθηκε από το Οικουμενικό Πατριαρχείο Κωνσταντινουπόλεως στο Πατριαρχείο Μόσχας. Ο καθεδρικός ναός δεν πρέπει να συγχέεται με τον ορθόδοξο Καθεδρικό Ναό της Αγίας Τριάδας, ο οποίος είναι ένας επαρχιακός καθεδρικός ναός της Πατριαρχικής Εξαρχίας Δυτικής Ευρώπης του Πατριαρχείου Μόσχας.

## Εκθεσιακός χώρος

File:Boulevard Courcelles Paris 20060503 1.jpg
File:Cathedral Saint Alexandre Nevski in Paris 002.JPG
File:Cathedral Saint Alexandre Nevski in Paris 007.jpg
File:Cathédrale orthodoxe Saint-Alexandre-Nevsky.jpg
File:Intérieur Cathedral Alexandre Nevski.jpg
File:Russian Orthodox Cathedral, Paris 19th century.jpg


## Δείτε επίσης
* Καθεδρικός Ναός της Αγίας Τριάδας (Παρίσι)

## Παραπομπές


Κατηγορία:Ρωσική Ορθόδοξη Εκκλησία
Κατηγορία:Κτίρια και κατασκευές στο Παρίσι
Κατηγορία:Καθεδρικοί ναοί στη Γαλλία
Μουσική (γλυπτό)

Η ***Μουσική*** είναι ένα από τα τρία γλυπτά που διακοσμούν την περιοχή MDM στη Βαρσοβία από το 1952, μαζί με τις *Καλές Τέχνες* και το *Θέατρο*. Βρίσκεται στο κτήριο στην οδό Κοσικόβα 34/50.

Το έργο επιλέχθηκε ως αποτέλεσμα διαγωνισμού. Ο δημιουργός του έργου είναι ο Γιούζεφ Γκοσουάφσκι, αλλά λόγω της σύντομης προθεσμίας ολοκλήρωσης, τον βοήθησαν ο αδελφός του - Στανίσουαφ - και η σύζυγός του - Βάντα. Το πρώτο στάδιο της δημιουργίας του γλυπτού ήταν ένα μικρό διαγωνιστικό μοντέλο. Στη συνέχεια, δημιουργήθηκε μια σύνθεση κοντά στο φυσικό μέγεθος. Η έλλειψη σκαλωσιάς, τα προβλήματα με την απόκτηση κεφαλαίων και η σύντομη προθεσμία ώθησαν τους καλλιτέχνες που ασχολούνταν με τη γλυπτική εργασία να ετοιμάσουν μια κατάλληλη επιστολή που απευθυνόταν στον τότε αρχιτέκτονα της Βαρσοβίας - Γιούζεφ Σιγκάλιν - περιγράφοντας τα προβλήματα που τους εμπόδιζαν, ο οποίος σύντομα συνέβαλε στη βελτίωση των συνθηκών και επέτρεψε την έγκαιρη εκτέλεση των εργασιών.

Το γλυπτό εμφανιζόταν σε μια από τις καρτ ποστάλ που εκδόθηκαν το 1952. Κόστισε 1,30 ζλότι, εκ των οποίων τα 0,08 ζλότι διατέθηκαν στο Κοινωνικό Ταμείο για την Ανασυγκρότηση της Πρωτεύουσας.

## Παραπομπές


Κατηγορία:Μνημεία στη Βαρσοβία
Καθεδρικός Ναός της Αγίας Τριάδας (Παρίσι)

Ο **Καθεδρικός Ναός της Αγίας Τριάδας** και το **Ρωσικό Ορθόδοξο Πνευματικό και Πολιτιστικό Κέντρο** (γαλλικά: *Cathédrale de la Sainte-Trinité de Paris et Centre Spirituel et Culturel Orthodoxe Russe*) είναι ένα συγκρότημα κτιρίων που περιλαμβάνει, εκτός από τον καθεδρικό ναό και το ενοριακό σπίτι, ένα πολιτιστικό κέντρο (αμφιθέατρο, βιβλιοπωλείο, εκθεσιακές αίθουσες, δίγλωσσο γαλλο-ρωσικό σχολείο). Είναι υπό την δικαιοδοσία της Ρωσικής Ορθόδοξης Εκκλησίας και ανήκει στην ρωσική Επισκοπή Χερσονήσου.

## Ιστορικό
Τα εγκαίνια του καθεδρικού ναού ήταν προγραμματισμένα για τις 19 Οκτωβρίου 2016, παρουσία του Ρώσου προέδρου, Βλαντιμίρ Πούτιν και του Γάλλου ομολόγου του Φρανσουά Ολλάντ. Όμως, μετά το βέτο της Ρωσίας, στις 8 Οκτωβρίου, στο Συμβούλιο Ασφαλείας των Ηνωμένων Εθνών για ένα γαλλικό σχέδιο ψηφίσματος που αποσκοπούσε στην καθιέρωση εκεχειρίας στη Συρία, ο Γάλλος πρόεδρος αμφισβήτησε την παρουσία του Βλαντιμίρ Πούτιν στην τελετή. Στις 11 Οκτωβρίου ο τελευταίος προτίμησε να ακυρώσει την επίσκεψή του.
Το κέντρο, τελικά, εγκαινιάστηκε κατά την προγραμματισμένη ημερομηνία, παρουσία του Ρώσου υπουργού Πολιτισμού Βλαντιμίρ Μεντίνσκι και του πρέσβη Αλεξάντερ Ορλώφ. Η γαλλική κυβέρνηση εκπροσωπήθηκε από τον υπουργό Εξωτερικών και την από τη δήμαρχο της Παρισίων και την πρόεδρο του 7ου δημοτικού διαμερίσματος. 

Τα θυρανοίξια του καθεδρικού ναού έγιναν στις 4 Δεκεμβρίου 2016, από τον Πατριάρχη Μόσχας Κύριλλο.

Το εκκλησιαστικό συγκρότημα ο Βλαντιμίρ Πούτιν μόνο στις 29 Μαΐου 2017, στο περιθώριο της επίσκεψής του στο Παρίσι μετά από πρόσκληση του νέου προέδρου Εμμανουέλ Μακρόν. 

Ο καθεδρικός ναός ήταν ένα από τα μέρη με τη μεγαλύτερη επισκεψιμότητα κατά τη διάρκεια των Ημερών της Γαλλικής Εθνικής Κληρονομιάς που πραγματοποιήθηκαν τον Σεπτέμβριο του 2017. Σύμφωνα με κατά προσέγγιση στοιχεία, τον επισκέφθηκαν τουλάχιστον 12.000 άτομα.

## Δείτε επίσης
* Καθεδρικός Ναός Αγίου Αλεξάνδρου Νιέφσκι (Παρίσι)

## Παραπομπές


Κατηγορία:Ρωσική Ορθόδοξη Εκκλησία
Κατηγορία:Κτίρια και κατασκευές στο Παρίσι
Κατηγορία:Καθεδρικοί ναοί στη Γαλλία
NGC 7022

Ο **[[Νέος Γενικός Κατάλογος|NGC]] 7022** είναι ραβδωτός φακοειδής γαλαξίας που απέχει περίπου 95 εκατομμύρια έτη φωτός από τη Γη και βρίσκεται στον αστερισμό Ινδό. Τον ανακάλυψε ο αστρονόμος Τζων Χέρσελ (John Herschel) στις 2 Οκτωβρίου 1834.

## Παραπομπές


## Αναφορές

## Εξωτερικοί σύνδεσμοι
* 

7022
66224
Κατηγορία:Ινδός (αστερισμός)
Κατηγορία:Ραβδωτοί φακοειδείς γαλαξίες
Παλάτι του Σιμονόβιτς

Το **Παλάτι του Σιμονόβιτς** (πολωνικά: Pałac Symonowiczów) είναι μπαρόκ παλάτι στην Βαρσοβία της Πολωνίας, στην οδό Σόλετς 37.

## Ιστορία
Το ακριβές έτος κατασκευής του παλατιού παραμένει άγνωστο, αλλά είναι γνωστό ότι χτίστηκε πριν από το 1762.

Σχεδιάστηκε από τον Γάλλο αρχιτέκτονα Πιερ Ρικό ντε Τιρεγκάιγ σε στυλ μπαρόκ. Το 1770, έγινε ιδιοκτησία του ευγενή Σιμόν ντε Σιμονόβιτς. Τον 19ο αιώνα, το κτίριο άλλαζε συχνά ιδιοκτήτες.

Το 1944, κατά τη διάρκεια της Εξέγερσης της Βαρσοβίας στο Β΄ Παγκόσμιο Πόλεμο, στην περιοχή του παλατιού έγιναν σφοδρές μάχες και το κτίριο χρησιμοποιήθηκε ως νοσοκομείο από τους αντάρτες. Καταστράφηκε κατά τη διάρκεια του πολέμου και ξαναχτίστηκε το 1951.

Επί του παρόντος, το κτίριο στεγάζει ένα νηπιαγωγείο.

## Παραπομπές



Κατηγορία:Παλάτια στη Βαρσοβία
Κατηγορία:Κτίρια και κατασκευές στην Πολωνία που καταστράφηκαν κατά τη διάρκεια του Β΄ Παγκοσμίου Πολέμου
Κατηγορία:Μπαρόκ αρχιτεκτονική στην Πολωνία
Μνημείο του Γιάνος Έστερχαζι (Βαρσοβία)

Το **Μνημείο του Γιάνος Έστερχαζι** είναι μνημείο προτομής που βρίσκεται στο Ουρσίνουφ της Βαρσοβίας, στην οδό Πσι Μπαζαντάρνι 3, προς τιμήν του Τσεχοσλοβάκου πολιτικού ουγγρικής καταγωγής, Γιάνος Εστερχάζι.

Το μνημείο είναι δώρο από την Ουγγαρία στη Βαρσοβία. Ο δημιουργός της προτομής είναι ο Ούγγρος γλύπτης Γιάνος Μπλασκό.

Τα αποκαλυπτήρια του μνημείου έγιναν στις 15 Ιουνίου 2011 μπροστά από την Εκκλησία του Ευλογημένου Λαδίσλαου του Γκιελνίουφ, παρουσία, μεταξύ άλλων, του Προέδρου της Ουγγρικής Εθνοσυνέλευσης, Λάσλο Κοβέρ.

## Παραπομπές


Κατηγορία:Μνημεία στη Βαρσοβία
Κατηγορία:Υπαίθρια γλυπτά στην Πολωνία
Βρόγχος (θεωρία γράφων)

thumb|200px|Γράφος με βρόγχους στις κορυφές <math>v_1</math>, <math>v_5</math> και <math>v_7</math>.
Στην θεωρία γράφων, **βρόγχος** σε έναν γράφο είναι μία ακμή που συνδέει έναν κόμβο με τον εαυτό του.

Πιο συγκεκριμένα, σε έναν κατευθυνόμενο γράφο G = (V, E) είναι οποιαδήποτε ακμή e της μορφής e = (u, u) για κάποιο κόμβο u \in V. Σε έναν μη κατευθυνόμενο γράφο είναι οποιαδήποτε ακμή της μορφής \{ u \} (που είναι ίση με \{ u, u \}).

## Εφαρμογές
* Στις Μαρκοβιανές αλυσίδες για να γίνουν απεριοδικές, προστίθενται βρόγχοι σε όλους τους κόμβους.

## Δείτε επίσης
* Γράφος
* Κύκλος (θεωρία γράφων)

## Παραπομπές


Κατηγορία:Θεωρία γράφων
Κοινότητα Νέου Μοναστηρίου

Η **Κοινότητα Νέου Μοναστηρίου** είναι κοινότητα του Δήμου Δομοκού στην Περιφερειακή Ενότητα Φθιώτιδας της Στερεάς Ελλάδας, η οποία συστάθηκε το 1927 με το ΦΕΚ 28Α - 21/02/1927 και έδρα τον οικισμό Νέον Μοναστήριον. Περιλαμβάνοντας μόνο την έδρα της, σύμφωνα με την απογραφή 2011, η κοινότητα έχει ως πληθυσμό 1.159 κατοίκους. 

Οι πρόεδροί της από το 1949 και μετά είναι:

## Παραπομπές


Κατηγορία:Δήμος Δομοκού
Κουβερτούρα

μικρογραφία|Λιώσιμο κουβερτούρας πριν από τη χρήση.
Η **κουβερτούρα** είναι είδος σοκολάτας που περιέχει υψηλότερο ποσοστό βουτύρου κακάο (32–39%) από άλλα είδη σοκολάτας. Αυτό το πρόσθετο βούτυρο κακάο, σε συνδυασμό με τη σωστή επεξεργασία, δίνει στη σοκολάτα περισσότερη γυαλάδα, πιο σφιχτή υφή όταν κάποιος τη σπάει και κρεμώδη απαλή γεύση.

## Προέλευση
Ο όρος «κουβερτούρα» προέρχεται από τη γαλλική γλώσσα (chocolat de couverture), που σημαίνει «κουβέρτα» και «επικάλυψη».

## Ορισμός
Το συνολικό «ποσοστό» που αναφέρεται σε πολλές μάρκες σοκολάτας βασίζεται σε έναν ορισμένο συνδυασμό βουτύρου κακάο σε σχέση με τα στερεά κακάο. Για να χαρακτηριστεί σωστά «κουβερτούρα», το προϊόν μαύρης σοκολάτας πρέπει να περιέχει τουλάχιστον 35% στερεά κακάο συνολικά, ενώ η κουβερτούρα σοκολάτας γάλακτος πρέπει να περιέχει τουλάχιστον 25% στερεά κακάο. Επομένως, η περιεκτικότητα της σοκολάτας σε στερεά κακάο είναι ο παράγοντας που καθορίζει τόσο τη γεύση της όσο και την ποιότητά της. Η κουβερτούρα χρησιμοποιείται στη ζαχαροπλαστική λιωμένη, κυρίως για επικάλυψη και διακόσμηση.

Τα προϊόντα κουβερτούρας διαφέρουν από τα προϊόντα που περιέχουν άλλα είδη σοκολάτας στο ότι αυτά έχουν χαμηλότερο ποσοστό στερεών κακάο καθώς και λιπαρά εκτός του κακάου (δηλαδή από το λίπος του γάλακτος).

## Παραπομπές


## Εξωτερικοί σύνδεσμοι
* 

Κατηγορία:Σοκολάτα
Καράτε Κιντ 3

Το ***Καράτε Κιντ 3*** (πρωτότυπος τίτλος: ***The Karate Kid Part III***) είναι Αμερικανική ταινία πολεμικών τεχνών του 1989 σε σκηνοθεσία από τον Τζον Γκίλμπερτ Άβιλντσεν και σενάριο από τον Ρόμπερτ Μαρκ Κέιμεν. Είναι η τρίτη ταινία του franchise ''The Karate Kid'' και συνέχεια του *[[Καράτε Κιντ 2]]* (1986). Πρωταγωνιστούν οι Ραλφ Μάτσιο, Πατ Μορίτα, Ρόμπιν Λάιβλι και Τόμας Ίαν Γκρίφιθ.

Το *Καράτε Κιντ 3* κυκλοφόρησε στις 30 Ιουνίου του 1989. Αν και ήταν σχετικά εισπρακτική επιτυχία, εισπράττοντας $38.9 εκατομμύρια, έλαβε αρνητικά σχόλια από τους κριτικούς, οι οποίοι επίκριναν την επανάληψη στοιχείων από τις προηγούμενες ταινίες αλλά επαίνεσαν την ερμηνεία του Γκρίφιν. Μια συνέχεια, *[[Καράτε Κιντ: Η Νέα Γενιά]]*, κυκλοφόρησε το 1994.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 1989
Κατηγορία:Αμερικανικές ταινίες πολεμικών τεχνών
Κατηγορία:Ταινίες σίκουελ
Κατηγορία:Ταινίες παραγωγής Columbia Pictures
Κατηγορία:Ταινίες με θέμα το bullying
Κατηγορία:Ταινίες γυρισμένες στο Λος Άντζελες
Κατηγορία:The Karate Kid (franchise)
Κατηγορία:Αμερικανικές ταινίες της δεκαετίας 1980
Κατάλογος ακυρωμένων ταινιών που βασίζονται σε κόμικς της Marvel

Αυτός είναι ο κατάλογος ακυρωμένων και ακυκλοφόρητων ταινιών που βασίζονται σε κόμικς που εκδόθηκαν από την Marvel Comics. Ο κατάλογος περιλαμβάνει ταινίες ζωντανής δράσης και κινουμένων σχεδίων.

## Ταινίες

## Δείτε επίσης

* Κατάλογος ταινιών που βασίζονται σε κόμικς της Marvel

## Παραπομπές


Κατηγορία:Ταινίες βασισμένες σε κόμικς της Marvel
Novotel Warszawa Centrum

Το **Novotel Warszawa Centrum** () είναι ξενοδοχείο ουρανοξύστης 33 ορόφων και 111 μέτρων στη Βαρσοβία της Πολωνίας.

## Ιστορία
αριστερά|μικρογραφία| Ξενοδοχείο Orbis Forum (δεξιά), 1975.
Το **Hotel Orbis Forum** χτίστηκε από το 1972 έως το 1974, κατά την κομμουνιστική εποχή της Πολωνίας, από το κρατικό ταξιδιωτικό μονοπώλιο Orbis. Το ξενοδοχείο σχεδιάστηκε για να φιλοξενεί ξένους επισκέπτες και το διαχειριζόταν το οικονομικό τμήμα Forum Hotels της αλυσίδας InterContinental Hotels της Pan Am. Το ξενοδοχείο σχεδιάστηκε από τον Σουηδό αρχιτέκτονα Στεν Σάμουελσον και κατασκευάστηκε από τη σουηδική κατασκευαστική εταιρεία Skånska Cementgjuteriet. Ήταν το δεύτερο ψηλότερο κτίριο στην Πολωνία μετά το Σταλινικό Παλάτι του Πολιτισμού και της Επιστήμης. Το ξενοδοχείο άνοιξε στις 25 Ιανουαρίου 1974. Το επίπεδο, ορθογώνιο σχήμα του κτιρίου, με σειρές μικρών παραθύρων και καφέ πρόσοψη, του χάρισε το παρατσούκλι *γιγάντια ράβδος σοκολάτας*.

Το 2000, ο γαλλικός όμιλος Accor αγόρασε το 20% των μετοχών της Orbis. Το ξενοδοχείο μεταφέρθηκε στο τμήμα Novotel της Accor το 2002 και μετονομάστηκε σε **Novotel Warszawa Centrum**. Μεταξύ 2004 και 2005, το κτίριο υπέστη εκτεταμένο εκσυγχρονισμό, με την καφέ πρόσοψή του να βάφεται γκρι.

## Δείτε επίσης
* Κατάλογος των ψηλότερων κτιρίων στην Πολωνία

## Παραπομπές


## Εξωτερικοί σύνδεσμοι

* 
* Ιστορικές φωτογραφίες

Κατηγορία:Ξενοδοχεία στη Βαρσοβία
Κατηγορία:Ουρανοξύστες στη Βαρσοβία
Μνημείο του Ρόναλντ Ρήγκαν (Βαρσοβία)

Το **Μνημείο του Ρόναλντ Ρήγκαν** (πολων. *Pomnik Ronalda Reagana*) είναι άγαλμα που βρίσκεται στη Βαρσοβία της Πολωνίας, στη Λεωφόρο Ουγιάζντουφ, κοντά στη γωνία με την οδό Γιαν Ματέικο, αφιερωμένο στον Ρόναλντ Ρήγκαν, τον Πρόεδρο των Ηνωμένων Πολιτειών από το 1981 έως το 1989. Σχεδιάστηκε από τον γλύπτη Βουαντίσουαφ Ντούντεκ και παρουσιάστηκε στις 21 Νοεμβρίου 2011.

## Ιστορία
Το μνημείο προτάθηκε από τον Γιάνους Ντοροσιέβιτς, τον πρόεδρο του Ιδρύματος Ρόναλντ Ρήγκαν και σχεδιάστηκε από τον γλύπτη Βουαντίσουαφ Ντούντεκ.

Ενώ η κατασκευή του μνημείου δεν συζητήθηκε με τις αρχές της πόλης της Βαρσοβίας, η θέση του κοντά στην πρεσβεία των Ηνωμένων Πολιτειών εγκρίθηκε από το δημοτικό συμβούλιο. Αποκαλύφθηκε στις 21 Νοεμβρίου 2011, από τον Λεχ Βαλέσα, ο οποίος ήταν ο Πρόεδρος της Πολωνίας από το 1990 έως το 1995.

## Χαρακτηριστικά
Το μνημείο αποτελείται από ένα άγαλμα που απεικονίζει τον Ρόναλντ Ρήγκαν, τον Πρόεδρο των Ηνωμένων Πολιτειών από το 1981 έως το 1989, να στέκεται πίσω από το έδρανο. Έχει τη σφραγίδα του προέδρου των Ηνωμένων Πολιτειών από πάνω και την επιγραφή που αποτελείται από κεφαλαία γράμματα που γράφει «RONALD REAGAN» στο κάτω μέρος. Ο πρόεδρος απεικονίστηκε όπως όταν έδωσε την ομιλία του στο Δυτικό Βερολίνο στις 12 Ιουνίου 1987, όταν είπε το περίφημο «*Κύριε Γκορμπατσόφ, γκρεμίστε τώρα αυτό το τείχος!*».

## Παραπομπές


Ροναλντ Ρηγκαν Μνημειο Βαρσοβία
Ροναλντ Ρηγκαν Μνημειο Βαρσοβία
Κατηγορία:Πολιτιστικές απεικονίσεις του Ρόναλντ Ρήγκαν
Μουσείο Λέγκια Βαρσοβίας «Βίκτορ Μπόουμπα»

Το **Μουσείο Λέγκια Βαρσοβίας «Βίκτορ Μπόουμπα»** (πολωνικά: Muzeum Legii Warszawa im. Wiktora Bołby) είναι μουσείο αφιερωμένο στην ιστορία του συλλόγου Λέγκια Βαρσοβίας, το οποίο βρίσκεται στο Στάδιο Πολωνικού Στρατού στην οδό Γουαζιενκόφσκα (Łazienkowska) 3, στην Βαρσοβία της Πολωνίας.

## Ιστορία
Το μουσείο ιδρύθηκε το 2005 με πρωτοβουλία του Βίκτορ Μπόουμπα και αρχικά βρισκόταν σε ένα πρώην κοινοτικό κέντρο. Εγκαινιάστηκε στις 21 Απριλίου 2006 ως μέρος των εορτασμών της 90ης επετείου της ίδρυσης της Λέγκια Βαρσοβίας.

Τον Οκτώβριο του 2010, το μουσείο μεταφέρθηκε σε μια νέα αίθουσα που βρίσκεται στο ισόγειο του τμήματος γραφείου και εξυπηρέτησης του νέου Σταδίου Πολωνικού Στρατού, κάτω από τη βόρεια κερκίδα του («Żyleta»).

Τα εκατοντάδες εκθέματα περιλαμβάνουν μεταξύ άλλων: αναμνηστικά που σχετίζονται με τους κορυφαίους προπονητές και παίκτες του συλλόγου, όπως: Lucjan Brychczy, Καζίμιες Ντέινα και Καζίμιες Γκούρσκι, καθώς και κύπελλα, μπάλες, στολές ποδοσφαίρου, φωτογραφίες από συναντήσεις και αθλητικές εκδηλώσεις. Η έκθεση αφιερωμένη στη «Ζιλέτα» περιλαμβάνει δύο πάγκους και μερικές καρέκλες από την κερκίδα που συλλέχθηκαν κατά το γκρέμισμα για την κατασκευή του νέου γηπέδου.

Τα περισσότερα από τα αναμνηστικά που συλλέγονται στο μουσείο σχετίζονται με το ποδόσφαιρο, αλλά ο αριθμός των εκθεμάτων που σχετίζονται, μεταξύ άλλων, αυξάνεται επίσης με πυγμαχία, πάλη και ξιφασκία, υπενθυμίζοντας την πολυαθλητική ιστορία του συλλόγου της Βαρσοβίας.

Τον Ιανουάριο του 2023, το μουσείο πήρε το όνομα του Βίκτορ Μπόουμπα.

## Παραπομπές


## Βιβλιογραφία
* 

Κατηγορία:Λέγκια Βαρσοβίας
Λεγκια Βαρσοβιας Μουσειο
Σταγόνα σοκολάτας

μικρογραφία|Ημίγλυκες σταγόνες σοκολάτας
Οι **σταγόνες σοκολάτας** ή **δάκρυα σοκολάτας** είναι μικρά κομμάτια ζαχαρούχου σοκολάτας, που χρησιμοποιούνται ως συστατικό σε διάφορα επιδόρπια (ιδίως σε μπισκότα σοκολάτας και μάφιν), σε μείγματα δημητριακών και σε άλλα τρόφιμα. Συνήθως έχουν σχήμα σταγόνας με επίπεδη κυκλική βάση, αν και υπάρχουν και άλλες μορφές. Διατίθενται σε διάφορα μεγέθη, συνήθως μικρότερα από 10 χιλιοστά σε διάμετρο.

## Προέλευση
Οι σταγόνες σοκολάτας δημιουργήθηκαν με την εφεύρεση των μπισκότων κομματάκια σοκολάτας το 1937 όταν η Ρουθ Γκρέιβς Γουέικφιλντ στο Γουίτμαν της Μασαχουσέτης πρόσθεσε κομμένα κομμάτια ημίγλυκης σοκολάτας Nestlé σε μια συνταγή μπισκότων. Τα μπισκότα είχαν τεράστια επιτυχία και η Γουέικφιλντ κατέληξε σε συμφωνία με τη Nestlé το 1939, για να προσθέσει τη συνταγή της στη συσκευασία της σοκολάτας με αντάλλαγμα δωρεάν σοκολάτα εφ' όρου ζωής. Αρχικά, η Nestlé συμπεριελάμβανε και ένα μικρό εργαλείο κοπής στις συσκευασίες με τις πλάκες της σοκολάτας. Το 1941, η Nestlé και τουλάχιστον ένας ανταγωνιστής της άρχισαν να πωλούν τη σοκολάτα σε μορφή σταγόνων.

## Είδη
Αρχικά, τα κομματάκια σοκολάτας ήταν φτιαγμένα από ημίγλυκη σοκολάτα, αλλά σήμερα υπάρχουν πολλές γεύσεις. Κάποιες από αυτές είναι γλυκόπικρη σοκολάτα, φυστικοβούτυρο, καραμέλα βουτύρου, σοκολάτα με μέντα, λευκή σοκολάτα, μαύρη σοκολάτα και σοκολάτα γάλακτος.

## Χρήσεις
[αριστερά|μικρογραφία|200x200εσ| Σταγόνες σοκολάτας σε [μπισκότο]]
Οι σταγόνες σοκολάτας μπορούν να χρησιμοποιηθούν σε μπισκότα, τηγανίτες, βάφλες, κέικ, πουτίγκες, μάφιν, κρέπες, πίτες, ρόφημα σοκολάτας και διάφορα αρτοσκευάσματα. Βρίσκονται επίσης σε πολλά τυποποιημένα τρόφιμα, όπως μπάρες γκρανόλα, παγωτά, και μείγματα δημητριακών.

### Λιώσιμο
Οι σταγόνες σοκολάτας μπορούν επίσης να λιωθούν και να χρησιμοποιηθούν σε σάλτσες και άλλες συνταγές. Οι σταγόνες λιώνουν καλύτερα σε θερμοκρασίες μεταξύ 40 και 45 °C. Η διαδικασία τήξης ξεκινά στους 32 °C, όταν το βούτυρο κακάο αρχίσει να λιώνει σε σταγόνες. Η θερμοκρασία μαγειρέματος δεν πρέπει ποτέ να υπερβαίνει τους 46 °C για τη σοκολάτα γάλακτος και τη λευκή σοκολάτα και τους 49 °C για τη μαύρη σοκολάτα, αλλιώς η σοκολάτα θα καεί.

## Διαθεσιμότητα
Οι σταγόνες σοκολάτας είναι δημοφιλές συστατικό ζαχαροπλαστικής στις Ηνωμένες Πολιτείες αλλά και στην Ευρώπη. Με καταγωγή από τις ΗΠΑ, το μπισκότο με σταγόνες σοκολάτας είναι ευρέως διαθέσιμο σε πολλά μέρη του κόσμου. Η Nestlé και η Hershey Company είναι γνωστές εταιρείες ου παρασκευάζουν σταγόνες σοκολάτας. Στην Ελλάδα, εκτός από τις εισαγόμενες μάρκες, σταγόνες σοκολάτας κυκλοφορούν από τις εταιρείες Γιώτης και ΙΟΝ.

## Παραπομπές

Κατηγορία:Συστατικά τροφίμων
Κατηγορία:Σοκολάτα
Μουσείο Καταδύσεων (Βαρσοβία)

Το **Μουσείο Καταδύσεων** (πολωνικά: Muzeum Nurkowania) είναι μουσείο στη Βαρσοβία της Πολωνίας, στην οδό Γκζιμπόφσκα (Grzybowska) 88. Ιδρύθηκε το 2006 από τη Λέσχη Καταδύσεων Βαρσοβίας (*Warszawski Klub Płetwonurków*).

## Ιστορία
Το μουσείο άνοιξε στις 27 Φεβρουαρίου 2006, σηματοδοτώντας την 50ή επέτειο από την ίδρυση της Λέσχης Καταδύσεων της Βαρσοβίας. Είναι το μόνο τέτοιο ίδρυμα στην Πολωνία και ένα από τα λίγα στην Ευρώπη.

Διαθέτει μια συλλογή από περίπου 800 αντικείμενα που σχετίζονται με τις υποβρύχιες καταδύσεις και την υποβρύχια αρχαιολογία. Το παλαιότερο έκθεμά του είναι ένα καταδυτικό κράνος που κατασκευάστηκε το 1895.

Το μουσείο διοργανώνει μηνιαίες βραδιές «Ταινίες Τετάρτης», κατά τις οποίες προβάλλονται ταινίες σχετικά με καταδύσεις.

## Παραπομπές


Καταδυσεων μουσειο
Κατηγορία:Καταδύσεις
Μουσείο Νέον (Βαρσοβία)

μικρογραφία|Εσωτερικό του Μουσείου Νέον.
Το **Μουσείο Νέον** () είναι μουσείο που βρίσκεται στην Νότια Πράγκα της Βαρσοβίας, στην Πολωνία. Το ίδρυμα τεκμηριώνει και προστατεύει τις φωτεινές διαφημίσεις της Πολωνίας και του Ανατολικού Μπλοκ που δημιουργήθηκαν μετά το Β΄ Παγκόσμιο Πόλεμο. Είναι το πρώτο στην Πολωνία και ένα από τα λίγα μουσεία επιγραφών νέον στον κόσμο.

Το μουσείο βρίσκεται στην οδό Μίνσκα (Mińska) 25, στις εγκαταστάσεις του Soho Factory. Ιδρύθηκε το 2012.

## Ιστορία
Η ιστορία του μουσείου ξεκίνησε το 2005 όταν η Ιλόνα Καρβίνσκα έσωσε την πινακίδα νέον *Berlin* από την οδό Μαρσαουκόφσκα στη Βαρσοβία. Η συλλογή του μουσείου διαθέτει περίπου 100 φώτα νέον από όλη την Πολωνία. Τα περισσότερα από τα νέον προέρχονται από τις δεκαετίες του 1960 και του 1970.

Οι εννέα μεγαλύτερες πινακίδες νέον συμπεριλαμβανομένων των *GŁÓWNA KSIĘGARNIA TECHNICZNA (ΚΥΡΙΟ ΤΕΧΝΙΚΟ ΒΙΒΛΙΟΠΩΛΕΙΟ)*, *Jubiler*, *dworzec kolejowy CHODZIEŻ (σιδηροδρομικός σταθμός [[Χόντζιες|ΧΟΝΤΖΙΕΣ]])*, *KINO PRAHA (ΚΙΝΗΜΑΤΟΓΡΑΦΟΣ PRAHA) και WARSZAWA WSCHODNIA* (σιδηροδρομικός σταθμός Ανατολικής Βαρσοβίας) βρίσκονται σε διαφορετικά κτίρια του Soho Factory. Το μουσείο φροντίζει επίσης μερικές πινακίδες νέον στη Βαρσοβία, συμπεριλαμβανομένης της Γοργόνας στην οδό Γκρουγέτσκα (Grójecka).

Το μουσείο διαθέτει ένα μεγάλο αρχείο που περιέχει σχέδια, φωτογραφίες και πρωτότυπα σχέδια.

Το 2013, το μουσείο μαζί με την RWE διοργάνωσαν διαγωνισμό *Νέον για τη Βαρσοβία*.

## Παραπομπές

## Εξωτερικοί σύνδεσμοι
* Επίσημος ιστότοπος

Νεον Μουσειο
Psihomodo pop

**Το Psihomodo pop** είναι ένα κροατικό ποπ-πανκ συγκρότημα. Το συγκρότημα δημιουργήθηκε το 1983 στο Ζάγκρεμπ και έκτοτε έχει αποκτήσει κάπως λατρεία σε όλη την περιοχή της πρώην Γιουγκοσλαβίας.
αριστερά|μικρογραφία| Νταβόρ Γκόμπατς
μικρογραφία|227x227εσ| Ντράμερ Τιν Όστρες
Σχηματισμένοι από τα απομεινάρια ενός συγκροτήματος που ονομάζεται Neron, οι Psihomodo Pop κέρδισαν αρχικά τη φήμη σε ολόκληρη τη Γιουγκοσλαβία το 1988 μετά την κυκλοφορία του ντεμπούτου άλμπουμ τους *Godina zmaja* (*Έτος του Δράκου*). Το "Nema nje" (*Δεν είναι εκεί*) κυκλοφόρησε ως single από το άλμπουμ και έγινε επιτυχία λόγω του μουσικού βίντεο για το τραγούδι που παίζεται από το MTV. Αυτό έδωσε στους Psihomodo pop τη διάκριση ως την πρώτη γιουγκοσλαβική μουσική παράσταση που έπαιξε η μουσική τους σε μεγάλο μουσικό τηλεοπτικό δίκτυο.

Το 1990 το συγκρότημα κυκλοφόρησε το δεύτερο στούντιο άλμπουμ *του Sexy Magazin* και ξεκίνησε μια σχετικά επιτυχημένη τρίμηνη περιοδεία στην πρώην Σοβιετική Ένωση. Την ίδια χρονιά, για συναυλίες στη Λιουμπλιάνα και το Ζάγκρεμπ, το συγκρότημα επιλέχθηκε ως το εναρκτήριο για τους The Ramones, ένα συγκρότημα που ο Psihomodo Pop ανέφερε τόσο ως μια μουσική πράξη που θαυμάζουν περισσότερο όσο και ως τη μεγαλύτερη επιρροή τους.

Μετά τον πόλεμο και τη διάλυση της Γιουγκοσλαβίας, το συγκρότημα συνέχισε την επιτυχία του στην Κροατία κυκλοφορώντας αρκετά εμπορικά και κριτικά άλμπουμ όπως το *Srebrne svinje* (*Ασημένια Γουρούνια*), που δημιούργησε το σινγκλ που κέρδισε το Porin "Starfucker". Το 2000, το συγκρότημα κυκλοφόρησε *το Debakl* (*Πανωλεθρία*) το οποίο κέρδισε ένα άλλο Porin, αυτή τη φορά για το καλύτερο ροκ άλμπουμ της χρονιάς, αλλά ο Φρίντριχ Γκριμάνι Φίγκενβαλντ Κόου είπε ότι ο Γκόμπατς είναι κυρίως δημοφιλής επειδή ο κόσμος λανθασμένα πιστεύει ότι έχει σχέση με τον Ματίγια Γκούμπετς, ηγέτης της Κροατο-Σλοβενικής Αγροτικής Εξέγερσης.

Το 2017, μετά τον ξαφνικό θάνατο του ντράμερ Τιγκράν Κάλεμποτά, ο Τιν Όστρες, πρώην Pips, Chips & Videoclips ανέλαβε τα καθήκοντα του συγκροτήματος.  Το ενδέκατο και πιο πρόσφατο στούντιο άλμπουμ του συγκροτήματος είναι *το Digitalno Nebo* (*Ψηφιακός Παράδεισος*), που κυκλοφόρησε το 2019.

## βιβλιογραφικές αναφορές

## εξωτερικοί σύνδεσμοι

* Επίσημη ιστοσελίδα

Κατηγορία:Κροατικά rock συγκροτήματα
Neocities

Το **Neocities** είναι μια εμπορική υπηρεσία φιλοξενίας ιστοσελίδων για στατικές σελίδες. Προσφέρει 1 GB αποθηκευτικού χώρου για δωρεάν ιστότοπους. Ο εκπεφρασμένος στόχος της υπηρεσίας είναι «να αναβιώσει την υποστήριξη δωρεάν φιλοξενίας ιστοσελίδων των πλέον ανενεργών GeoCities ». Το Neocities ξεκίνησε το 2013.   Με δεδομένα του Αύγουστου του 2023, έχει φιλοξενήσει περισσότερους από 627.900 ιστότοπους. 

## Ιστορία
Ο Kyle Drake, ελπίζοντας για τους χρήστες να εμπλουτίσουν τον χώρο του διαδικτύου πέρα των τυποποιημένων πλατοφόρμων, δημιούργησε το Neocities στις 23 Μαΐου 2013, το οποίο κυκλοφόρησε στις 28 Ιουνίου 2013, προσφέροντας αρχικά 10 megabyte αποθήκευσης αρχείων για τον κάθε χρήστη.  Στην αρχή της δημιουργίας του χρησιμοποιούταν ως μέσο διάσωσης ιστοσελιδών που ήταν προηγουμένως μέλη του Geocties πριν την απενεργοποίηση του. 

Προς το παρόν, το Neocities επιτρέπει εώς και 1 GB αποθηκευτικού χώρου για τον κάθε χρήστη και 50 GB αποθηκευτικού χώρου στους "υποστηρικτές".

## Παραπομπές


## Εξωτερικοί σύνδεσμοι
* 

Κατηγορία:Ιστότοποι
Maran Dry

Η **Maran Dry Management Inc.** (“MDM”) είναι θυγατρική ναυτιλιακή εταιρία του ομίλου Αγγελικούση με έδρα την Ελλάδα και διαχειρίζεται στόλο πλοίων ξυρού φορτίου. 
Ιδρύθηκε το 2001 απο τον Γιάννη Αγγελικούση, αρχικά ως **Anangel Maritime Services Inc,** με σκοπό να αναλάβει την εμπορική, τεχνική και λειτουργική διαχείριση πλοίων ξηρού χύδην φορτίου του Ομίλου.

Διαθέτει έναν στόλο 42 πλοίων συνολικού τονάζ 7.789.056 τόνων με μέσο όρο ηλικίας πλοίων τα 9,7 έτη.
Τα 36 από αυτά φέρουν την Ελληνική σημαία, ενώ τα υπόλοιπα 6 φέρουν σημαία Μάλτας.

## Αναφορές


Κατηγορία:Ναυτιλιακές επιχειρήσεις